Diari Oficial de la Generalitat Valenciana


Sumari del DOGV 6138, del 05-11-2009 (2009/12130)

Informació pública de l'aprovació definitiva del PAI del Sector SUE-8 del Pla General d'Ordenació Municipal i adjudicació de la condició d'urbanitzador.
--------------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12339


Data del document
:   23-10-2009

Organisme emissor
:   Ajuntament de la Romana

Tipus de document
:   Informació Pública

Descriptors 

:   * Romana, la
    * pla d'urbanisme

Informació pública de l'aprovació definitiva del PAI del Sector SUE-8 del Pla General d'Ordenació Municipal i adjudicació de la condició d'urbanitzador. [2009/12101]  
Per acord de Ple, de data 24 de setembre de 2009, va ser adoptat acord plenari d'aprovació definitiva del PAI del Sector SUE-8 del Pla General d'Ordenació Municipal i l'adjudicació de la condició d'urbanitzador.  
A través del present escrit es realitza l'exposició al públic del dit acord, conforme a l'article 132 de la Llei 16/2005, Urbanística Valenciana, que copiat literalment diu així:  
«Vist que amb data 20 de maig de 2008, per la mercantil La Mercadera de La Romana, SL es presenta davant de l'Ajuntament de la Romana la proposició per a participar en el concurs del Programa d'Actuació Integrada del Sector SUE-8 del Pla General de la Romana, ajustada al model establit en les bases reguladores i composta d'alternativa tècnica, proposta juridicoeconòmica i la resta de documents exigits en l'article 133.1 de la Llei Urbanística Valenciana (LUV).  
Vist l'informe de 10 de setembre de 2009 de Paula de Manuel Jiménez, advocada de Terraurbana, empresa que presta servicis d'assessoria urbanística en este Ajuntament.   
Vist els informes de Juan Antonio Vera Mollá de data 18 de setembre de 2009.  
Vist l'informe de Secretaria Intervenció de data 21 de setembre de 2009.  
De conformitat amb els articles 135 i següents de la LUV i 314 i següents del seu Reglament, es proposa a l'òrgan plenari l'adopció del següent acord:  
Primer. Valorar la proposició juridicoeconòmica de l'empresa La Mercadera de La Romana, SL en 45,21%, de conformitat amb els informes incorporats a l'expedient i en base a criteris d'adjudicació establits en les bases particulars que regixen el concurs d'este sector.  
Segon. Aprovar definitivament el programa d'actuació integrada amb tots els instruments de gestió a este incorporats.  
Tercer. Remetre les actuacions a la conselleria competent en matèria d'urbanisme.  
Quart. Notificar el dit acord d'aprovació i adjudicació als que consten com a interessats en les actuacions, sense perjuí de la comunicació que s'indica en l'article 166 de la LUV, i, en tot cas, als que hagueren participat en el concurs i inserir, així mateix, un anunci en els diaris oficials assenyalats en l'article 132 donant compte de la dita adjudicació i aprovació.  
Quint. Facultar l'alcalde perquè, en el termini d'un mes a partir de la notificació de l'acord d'aprovació i adjudicació del programa a l'adjudicatari, procedisca a la formalització en document administratiu del contracte per al desenvolupament i l'execució del programa d'actuació integrada. Amb anterioritat a la formalització del contracte, l'urbanitzador haurà d'acreditar davant de l'administració la constitució de la garantia definitiva corresponent a un 10% del valor de càrregues d'urbanització, en la forma que s'establisca en les bases reguladores del programa, així com rebut de pòlissa vigent d'assegurança de riscos professionals exigits per Decret d'Alcaldia núm. 184/2008 amb cobertura mínima del 10% del total de costos d'urbanització.»  
El que se sotmet a informació pública perquè conste i tinga els seus efectes corresponents, indicant que el present acord posa fi a la via administrativa i contra el qual podrà interposar recurs contenciós administratiu en el termini de dos mesos, comptats des de l'endemà de la notificació, davant del Jutjat Contenciós Administratiu d'Alacant. Amb caràcter potestatiu podrà interposar recurs de reposició davant del mateix òrgan que ha dictat la resolució, en el termini d'un mes, i no podrà en este cas interposar recurs contenciós administratiu fins que no siga expressament resolt el de reposició, o s'haja produït la desestimació presumpta d'este.  
La Romana, 23 d'octubre de 2009.- L'alcalde president: Manuel Hernández Riquelme.